Uurimuse "Trendid ja strateegiad globaalsetes logistikavõrgustikes" peamiseks eesmärgiks oli selgitada välja megatrendid logistikas üleilmses ulatuses. Küsitlusuuringu korraldasid ELA (European Logistics Association) ja CSCMP (Council of Supply Chain Management Professionals) 2009. aastal. Küsitleti kokku 1300 logistika- või tarneahela juhti Euroopa Liidu liikmesriikides, USA-s ja Hiinas. Pooled (50%) EL  liikmesriikide uuritud ettevõtetest olid logistikateenuste pakkujad, 39% tootmis- ja 11% jaekaubandusettevõtted. USA firmadest oli teenusepakkujaid 33%, tootjaid 57% ja jaekaubandusettevõtteid 10%. Seevastu Hiina valikus olid esindatud valdavas enamuses tootjad (92%), teenusepakkujad aga kõigest 5%- ga ja jaekaubandus 3%-lise osaga.